pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- ปลัดกระทรวงดิจิทัลฯ เดินหน้างานสำคัญเร่งพัฒนาสังคมและเศรษฐกิจของประเทศด้านเทคโนโลยีดิจิทัล
วันพฤหัสบดีที่ 5 ตุลาคม 2560
ปลัดกระทรวงดิจิทัลฯ เดินหน้างานสําคัญเร่งพัฒนาสังคมและเศรษฐกิจของประเทศด้านเทคโนโลยีดิจิทัล
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) พบปะสื่อมวลชน ภายหลังการเข้ารับตําแหน่งอย่างเป็นทางการ เมื่อวันที่ 1 ตุลาคม 2560 เป็นต้นมา พร้อมแถลงแนวทางการขับเคลื่อนงานของ สํานักงานปลัดกระทรวงดิจิทัลฯ ให้ประสบผลสําเร็จตามนโยบายของรัฐบาล โดยได้ให้ความสําคัญใน 3 เรื่อง ที่ต้องเร่งดําเนินการ คือ 1) การผลักดันให้ประชาชนใช้ประโยชน์จากโครงการ “เน็ตประชารัฐ” อย่างเต็มประสิทธิภาพ ใน 4 มิติ ได้แก่ e-Commerce ที่คนในชุมชนสามารถจําหน่ายสินค้าผ่านสื่อออนไลน์ สร้างรายได้เพิ่มให้กับคนในชุมชน ด้าน e-Health ระบบการแพทย์ทางไกล โดยใช้อินเทอร์เน็ตความเร็วสูงในการสื่อสารเพื่อบริการทางการแพทย์ ด้าน e-Education ทําให้เยาวชนในพื้นที่ห่างไกลได้เข้าถึงการใช้อินเทอร์เน็ต สร้างความเท่าเทียมในการเรียนรู้ของเยาวชนทั่วประเทศ และด้าน e-Government ทําให้ชุมชนท้องถิ่นสามารถบูรณาการระหว่างหน่วยงาน โดยมีชุมชนและประชาชนเป็นศูนย์กลาง 2) การจัดทําฐานข้อมูลเพื่อการตัดสินใจ หรือ บิ๊กดาต้า (Big Data) ให้ภาครัฐใช้เป็นเครื่องมือในการพัฒนาประเทศ และ 3) ผลักดันกฎหมายที่เกี่ยวข้องกับภารกิจของกระทรวงดิจิทัลฯ ซึ่งอยู่ระหว่างดําเนินการในขั้นตอนต่างๆ ให้สามารถมีผลบังคับใช้ได้ในระยะเวลาอันใกล้ เพื่อให้การดําเนินงานตามโครงการต่างๆ ของภาครัฐเป็นไปตามเป้าหมาย เมื่อวันที่ 5 ตุลาคม 2560 ณ ห้องประชุม ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
**************************
รัฐบาลไทย-ข่าวทำเนียบรัฐบาล-การท่าเรือแห่งประเทศไทยกำหนดมาตรการเยียวยากลุ่มธุรกิจขนส่งทางน้ำและผู้เช่าทรัพย์สิน จากผลกระทบสถานการณ์การแพร่ระบาดของโรคติดเชื้อไวรัส COVID-19 [กระทรวงคมนาคม]
วันอังคารที่ 9 มิถุนายน 2563
การท่าเรือแห่งประเทศไทยกําหนดมาตรการเยียวยากลุ่มธุรกิจขนส่งทางน้ําและผู้เช่าทรัพย์สิน จากผลกระทบสถานการณ์การแพร่ระบาดของโรคติดเชื้อไวรัส COVID-19 [กระทรวงคมนาคม]
การท่าเรือแห่งประเทศไทยกําหนดมาตรการเยียวยากลุ่มธุรกิจขนส่งทางน้ําและผู้เช่าทรัพย์สิน จากผลกระทบสถานการณ์การแพร่ระบาดของโรคติดเชื้อไวรัส COVID-19
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กล่าวว่า จากสถานการณ์การแพร่ระบาดของโรคติดเชื้อไวรัส COVID-19 ก่อให้เกิดผลกระทบในวงกว้างหลายภาคส่วน การท่าเรือแห่งประเทศไทย (กทท.) ได้กําหนดมาตรการเยียวยา เพื่อช่วยเหลือและบรรเทาความเดือดร้อนแก่ผู้มีส่วนได้เสียของ กทท. และผู้ที่ได้รับผลกระทบจากสถานการณ์ดังกล่าว โดยแบ่งเป็น 5 กลุ่ม ประกอบด้วย กลุ่มผู้ประกอบการสายเดินเรือ ผู้เช่าทรัพย์สิน กทท. ผู้ใช้บริการที่ท่าเรือภูมิภาค บุคลากรทางการแพทย์ และกลุ่มร้านค้าใน กทท. เพื่อให้สามารถร่วมกันขับเคลื่อนเศรษฐกิจให้ดําเนินไปได้อย่างต่อเนื่อง ซึ่งมีรายละเอียดดังนี้
1. กลุ่มผู้ประกอบการสายการเดินเรือ กทท. ได้ปรับลดค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและเรือลากจูง ทั้งที่ท่าเรือกรุงเทพและท่าเรือแหลมฉบัง ในอัตราปรับลดลงร้อยละ 5 จากอัตราที่ประกาศใช้อยู่ในปัจจุบัน โดยมีผลบังคับใช้ตั้งแต่วันที่ 1 พฤษภาคม - 30 มิถุนายน 2563 และขยายระยะเวลาผ่อนผันให้ชําระเงินตามใบแจ้งหนี้จากเดิมที่กําหนดไว้ 15 วัน เป็น 45 วัน โดยให้มีผลตั้งแต่ใบแจ้งหนี้ที่ลงวันที่ 15 เมษายน - 30 มิถุนายน 2563
2. ผู้เช่าทรัพย์สินที่เป็นคู่สัญญากับ กทท. กว่า 5,000 สัญญา ที่เป็นบุคคลธรรมดาและนิติบุคคล ยกเว้นหน่วยงานราชการ รัฐวิสาหกิจ หน่วยงานของรัฐ และบริษัทมหาชน จํากัด เป็นระยะเวลา 3 เดือน นับตั้งแต่เดือนพฤษภาคม 2563 เป็นต้นไป ประกอบด้วย การให้ความช่วยเหลือเยียวยาต่อกลุ่มผู้เช่าอาคารสํานักงาน อาคารพาณิชย์ และผู้เช่าประกอบธุรกิจ โดยเรียกเก็บค่าเช่าหรือค่าตอบแทนตามสัญญาแต่ละรายในอัตราร้อยละ 50 ของค่าเช่าหรือค่าตอบแทนแต่ละสัญญา และกลุ่มผู้เช่าที่อยู่อาศัย โดยงดเว้นการเรียกเก็บค่าเช่าหรือค่าตอบแทนตามสัญญาแต่ละราย และขยายเวลาการชําระค่าเช่า หรือค่าตอบแทนโดยไม่คิดค่าปรับ กรณีชําระล่าช้า ตลอดระยะเวลาการผ่อนผันไม่เกิน 1 เดือน ของแต่ละรอบการชําระค่าเช่าหรือค่าตอบแทนตามสัญญา รวมมูลค่าเยียวยาผู้เช่าทรัพย์สินของ กทท. ทั้งสิ้นกว่า 33 ล้านบาท
ทั้งนี้ กทท. ได้ดําเนินมาตรการช่วยเหลือผู้ประกอบการที่ขอใช้พื้นที่ของท่าเรือระนอง ท่าเรือพาณิชย์เชียงแสน และท่าเรือเชียงของ เฉพาะผู้ประกอบการที่ได้ทําสัญญาการใช้พื้นที่ฯ เท่านั้น โดยเรียกเก็บค่าธรรมเนียมการใช้พื้นที่ในอัตราร้อยละ 70 ของค่าธรรมเนียมการใช้พื้นที่เป็นระยะเวลา 6 เดือน และขยายระยะเวลาการชําระค่าธรรมเนียมฯ โดยไม่คิดค่าปรับกรณีชําระล่าช้า มีระยะเวลาผ่อนผันไม่เกิน 1 เดือนของแต่ละรอบการชําระค่าธรรมเนียม ตั้งแต่วันที่ 1 พฤษภาคม 2563 เป็นต้นไป
รัฐบาลไทย-ข่าวทำเนียบรัฐบาล-ITD จัดประชุมระดับภูมิภาคว่าด้วยการค้าและการพัฒนา ประจำปี 2560
วันพุธที่ 26 กรกฎาคม 2560
ITD จัดประชุมระดับภูมิภาคว่าด้วยการค้าและการพัฒนา ประจําปี 2560
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ในฐานะผู้ทรงคุณวุฒิทางด้านการศึกษา เข้าร่วมอภิปรายในหัวข้อ “การศึกษาแห่งอนาคต เพื่อการค้าและการลงทุนแห่งอนาคต”
ในการประชุมระดับภูมิภาคว่าด้วยการค้าและการพัฒนา ประจําปี 2560 จัดโดยสถาบันระหว่างประเทศเพื่อการค้าและการพัฒนา (องค์การมหาชน) หรือ ITD เมื่อวันพฤหัสบดีที่ 20 กรกฎาคม 2560 ณ ห้องอินฟินิตี้ บอลรูม โรงแรมพูลแมน คิง เพาเวอร์ กรุงเทพฯ
ม.ล.ปริยดา ดิศกุล กล่าวตอนหนึ่งว่า ประเทศไทยเป็นประเทศที่มีความก้าวหน้าในการพัฒนาและเข้าถึงเทคโนโลยีหรืออุปกรณ์อิเล็กทรอนิกส์ใหม่ ๆ ได้อย่างรวดเร็ว แต่ในเรื่องของทรัพยากรบุคคลและการพัฒนาด้านซอฟต์แวร์ของเรานั้นยังคงยังล้าหลังอยู่มาก เราจึงจําเป็นต้องเร่งพัฒนา แต่เราจะเริ่มต้นอย่างไร จะใช้วิธีการไหน อาจจะยากและต้องใช้เวลา
แต่ที่ผ่านมาพวกเราก็ได้พยายามอย่างเต็มที่ ซึ่งทําให้สามารถบรรลุเป้าหมายไปแล้วหลายเรื่องด้วยความร่วมมือจากทุกภาคส่วน ทั้งรัฐบาล หน่วยงานการศึกษา และ ภาคเอกชนโดยเฉพาะการพัฒนาบุคลากรทางด้านการศึกษาเพื่อให้นําความรู้ความสามารถ ออกไปเผยแพร่ต่อเยาวชนไทยได้เกิดประสิทธิภาพมากที่สุด
กลุ่มประชาสัมพันธ์ สร.:เผยแพร่
ขอบคุณข้อมูลและภาพถ่าย: ITD
รัฐบาลไทย-ข่าวทำเนียบรัฐบาล-กรมชลประทาน ยืนยันโครงสร้างหลัก และตัวอาคารประกอบฝายกั้นน้ำลำพะยัง จ.กาฬสินธุ์ มีความมั่นคง แข็งแรง พร้อมใช้งานได้ตามปกติ
วันพุธที่ 9 ตุลาคม 2562
กรมชลประทาน ยืนยันโครงสร้างหลัก และตัวอาคารประกอบฝายกั้นน้ําลําพะยัง จ.กาฬสินธุ์ มีความมั่นคง แข็งแรง พร้อมใช้งานได้ตามปกติ
กรมชลประทาน ยืนยันโครงสร้างหลัก และตัวอาคารประกอบฝายกั้นน้ําลําพะยัง จ.กาฬสินธุ์ มีความมั่นคง แข็งแรง พร้อมใช้งานได้ตามปกติ
อาทิตย์ที่ 22 กันยายน พ.ศ. 2562 นายทองเปลว กองจันทร์ อธิบดีกรมชลประทาน กระทรวงเกษตรและสหกรณ์ชี้แจงข้อเท็จจริงเกี่ยวกับสภาพที่เกิดขึ้นในปัจจุบันของฝายกั้นน้ําลําพะยัง จ.กาฬสินธุ์ หรือประชาชนในพื้นที่เรียกกันติดปากว่า “ฝายบิ๊กตู่” ว่า โครงสร้างหลัก และตัวอาคารประกอบฝายกั้นน้ําลําพะยัง จ.กาฬสินธุ์ มีความมั่นคง แข็งแรง พร้อมใช้งานได้ตามปกติ
ทั้งนี้ จากอิทธิพลพายุโซนร้อน “โพดุล” และพายุโซนร้อน “คาจิกิ” ประกอบกับมรสุมตะวันตกเฉียงใต้พัดปกคลุมทะเลอันดามัน ภาคใต้ และอ่าวไทย มีกําลังแรง ส่งผลให้มีฝนตกหนักในภาคตะวันออกเฉียงเหนือ โดยเฉพาะลุ่มน้ําปาว และลุ่มน้ํายัง จ.กาฬสินธุ์ ซึ่งจากการตรวจสอบ พบว่า ฝายกั้นน้ําลําพระยังบ้านจอมทอง อ.กุฉินารายณ์ จ.กาฬสินธุ์ มีทางลําเลียงชั่วคราวที่ใช้สําหรับขนวัสดุในช่วงเริ่มก่อสร้างโครงการบริเวณฝายกั้นลําน้ําลําพะยังบ้านจอมทองฝั่งซ้าย ซึ่งเมื่อก่อสร้างแล้วเสร็จจะต้องรื้อถอนแต่ชาวบ้านขอไว้ใช้สัญจรไปมา ได้ถูกน้ํากัดเซาะเสียหาย ความยาวประมาณ 50 เมตร หินเรียง Slope หน้าฝาย มีการทรุดตัวเป็นบางจุด เนื่องจากฝนตกหนักอย่างต่อเนื่อง บริเวณด้านเหนือฝายกั้นน้ําลําพะยัง ซึ่งมีปริมาณฝนตกสะสม ตั้งแต่วันที่ 21 ส.ค. – 4 ก.ย. 62 มากกว่า 530 มิลลิเมตร ทําให้เกิดน้ําหลากฉลับพลัน ไหลผ่านฝายกั้นน้ําลําพะยัง สูงสุดถึง 542.93 ลูกบาศก์เมตร/วินาที ในวันที่ 31 สิงหาคม 2562 จนเกินความจุลําน้ําและล้นตลิ่งข้ามทางลําเลียงชั่วคราว น้ําไหลแรงเกินกว่าที่จะต้านทาน พัดดินด้านล่างออกไป จึงเกิดการทรุดตัวลงมาตามธรรมชาติ ส่วนดินลูกรังบริเวณคอสะพานที่อ้างว่าเกิดการทรุดตัวนั้น สาเหตุเกิดจากมีผู้นํารถเข้ามาเกรดลูกรังบริเวณทุ่นหูฝาย ออกไปเป็นคันแนวทางเชื่อมเข้าที่นาในบริเวณนั้น สําหรับตัวอาคารประกอบไม่ได้รับความเสียหายแต่อย่างใด ขณะนี้สํานักงานชลประทานที่ 6 ยืนยันว่า โครงสร้างหลักและตัวอาคารประกอบฝายยังมีความมั่นคง แข็งแรงพร้อมใช้งานได้ตามปกติ และได้ดําเนินการซ่อมแซม และได้ถ่ายโอนภารกิจให้กับเทศบาลตําบลเหล่าใหญ่แล้ว ทั้งนี้ ทางกรมชลประทาน ไม่ได้นิ่งนอนใจกับปัญหาที่เกิดขึ้น จึงได้สั่งการให้เจ้าหน้าที่ลงพื้นที่ชี้แจงทําความเข้าใจเกี่ยวกับการดําเนินการแก้ไขปัญหาที่เกิดขึ้น พร้อมทั้งรับฟังปัญหาจากชาวบ้านในพื้นที่ เพื่อนําไปสู่การแก้ไขปัญหาร่วมกันอย่างเร่งด่วน
รัฐบาลไทย-ข่าวทำเนียบรัฐบาล-​ รมช.ใหม่แรงงานไฟแรง นัดกุนซือหารือ เตรียมลงพื้นที่แพร่-น่าน
วันพุธที่ 19 สิงหาคม 2563
​ รมช.ใหม่แรงงานไฟแรง นัดกุนซือหารือ เตรียมลงพื้นที่แพร่-น่าน
รมช.ใหม่กระทรวงแรงงานไฟแรง ประชุมผู้บริหารเตรียมลงพื้นที่จังหวัดน่านและแพร่ เพื่อรับฟังปัญหาความเดือดร้อนของประชาชนในพื้นที่ ย้ํา! พร้อมให้ความช่วยเหลือทั้งแรงงานและสถานประกอบกิจการ ฟื้นฟูหลังวิกฤตโควิด-19
วันที่ 19 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมผู้บริหารกระทรวงแรงงาน เตรียมความพร้อมตรวจเยี่ยมพื้นที่จังหวัดน่านและจังหวัดแพร่ โดยมีนายสุทธิ สุโกศล ปลัดกระทรวงแรงงาน อธิบดีกรมการจัดหางาน อธิบดีกรมพัฒนาฝีมือแรงงาน รองอธิบดีกรมสวัสดิการและคุ้มครองแรงงาน และผู้อํานวยการสถาบันสํานักงานความปลอดภัย อาชีวอนามัย และความปลอดภัยในการทํางาน (องค์การมหาชน) และผู้เกี่ยวข้องเข้าร่วมประชุม ณ ห้องแสงสิงห์แก้ว อาคารกระทรวงแรงงาน
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน กล่าวว่า ได้รับแต่งตั้งจากนากยกรัฐมนตรีให้รับผิดชอบการขับเคลื่อนไทยไปด้วยกันระดับพื้นที่จังหวัด โดยรับผิดชอบจังหวัดแพร่และน่าน เพื่อเตรียมความพร้อมการให้ความช่วยเหลือและสนับสนุนโครงการเร่งด่วนของทั้ง 2 จังหวัด จึงนัดหารือผู้บริหารของกระทรวงแรงงาน ซึ่งการลงพื้นที่ในครั้งนี้ ต้องการติดตามการขับเคลื่อนไทยไปด้วยกัน รับฟังปัญหาความเดือดร้อนและความต้องการความช่วยเหลือของประชาชนในพื้นที่ของทั้ง 2 จังหวัด แล้วนําประเด็นเหล่านั้นมากําหนดแนวทางให้ความช่วยเหลือ ให้สอดคล้องกับยุทธศาสตร์ชาติและยุทธศาสตร์ของจังหวัด การลงพื้นที่จะช่วยให้ทราบปัญหาที่แท้จริง และสามารถแก้ไขหรือให้ความช่วยเหลือได้อย่างตรงจุด ดังนั้นจึงมอบหมายให้ทุกกรมในสังกัดกระทรวงแรงงาน เตรียมความพร้อมในการให้ความช่วยเหลือทั้งแรงงานและสถานประกอบกิจการ ภายใต้ภารกิจของแต่ละหน่วยงาน เนื่องจากประชาชนในพื้นที่ รวมถึงสถานประกอบกิจการ มีบางภารกิจที่ยังไม่สามารถเข้าถึงบริการเหล่านั้นได้หรือไม่ทราบถึงหลักเกณฑ์ ขั้นตอนและวิธีการขอรับบริการ อาทิ การให้กู้ยืมเงินของสํานักงานประกันสังคม และการให้กู้ยืมเงินจากเงินกองทุนพัฒนาฝีมือแรงงาน
รมช.แรงงาน กล่าวต่อไปว่า นอกจากนี้ ยังมีประเด็นสถานการณ์แรงงานของทั้ง 2 จังหวัด ที่ได้รับผลกระทบจากสถานการณ์โควิด-19 ความต้องการแรงงานต่างด้าว มาตรการและความพร้อมในการนําแรงงานต่างด้าวชาวลาวเข้ามาทํางานในประเทศไทย และโครงการเร่งด่วนที่จังหวัดต้องการขอรับการสนับสนุน ซึ่งจากการหารือพบว่า แต่ละกรมจัดเตรียมความพร้อมภายใต้ภารกิจในการสนับสนุนและให้ความช่วยเหลือ พร้อมประสานหน่วยงานในสังกัดกระทรวงแรงงานที่ตั้งอยู่ในพื้นที่ให้บริการประชาชน และจัดกิจกรรมซ่อมอุปกรณ์ไฟฟ้าภายในบ้าน และเปลี่ยนถ่ายน้ํามันเครื่องรถจักรยานยนต์และเครื่องยนต์เพื่อการเกษตรด้วย
...............................................
รัฐบาลไทย-ข่าวทำเนียบรัฐบาล-ผู้ตรวจเบญจมาพร มอบจักรยาน 100 คันให้ ร.ร.เมืองช้าง แย้ม“สุรินทร์โมเดล”ชุบชีวิตเหมืองร้าง เป็นแหล่งท่องเที่ยวใหม่
วันพุธที่ 14 มีนาคม 2561
ผู้ตรวจเบญจมาพร มอบจักรยาน 100 คันให้ ร.ร.เมืองช้าง แย้ม“สุรินทร์โมเดล”ชุบชีวิตเหมืองร้าง เป็นแหล่งท่องเที่ยวใหม่
ผู้ตรวจเบญจมาพร มอบจักรยาน 100 คันให้ ร.ร.เมืองช้าง แย้ม“สุรินทร์โมเดล”ชุบชีวิตเหมืองร้าง เป็นแหล่งท่องเที่ยวใหม่
วันนี้ (14 มีนาคม 2561) /จ.สุรินทร์ เวลา 08.30น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานในพิธีมอบจักรยานแก่โรงเรียนที่ขาดแคลนจํานวน 100 คัน โดย สภาอุตสาหกรรมจังหวัดสุรินทร์ ร่วมกับ มูลนิธิพัฒนาอุตสาหกรรม มีอาจารย์จาก 82 โรงเรียนเป็นผู้แทนรับมอบ มีนายวรรณเวทย์ ศิวารัตน์ อุตสาหกรรมจังหวัดสุรินทร์ นายประยุทธ์ เขียวหวาน ประธานสภาอุตสาหกรรมจังหวัดสุรินทร์ พร้อมผู้ประกอบการสมาชิกร่วมด้วย ณ สํานักงานอุตสาหกรรมจังหวัดสุรินทร์ (สอจ.สุรินทร์)
จากนั้นได้เข้าประชุมตรวจราชการรอบที่ 1/2561 ของ สอจ.สุรินทร์ ร่วมกับอุตสาหกรรมจังหวัดและหัวหน้ากลุ่ม เจ้าหน้าที่ในสํานักงาน โดยมีนายสมชัย เผ่าผา ผอ.ศูนย์ส่งเสริมอุตสาหกรรมภาค 6 ร่วมด้วย ณ ห้องประชุมไหมทอง ชั้น 3 สอจ.สุรินทร์
นอกจากนี้ ประธานสภาอุตสาหกรรมจังหวัดสุรินทร์ ได้นําเสนอโครงการพัฒนาแนวทางการฟื้นฟูเหมืองหินอุตสาหกรรมเพื่อการก่อสร้าง บริเวณเชิงเขาพนมสวาย (Surin Model) พื้นที่ประมาณ 1,590 ไร่ ตั้งอยู่ อ.เมือง และ อ.ปราสาท จ.สุรินทร์ ที่เป็นแนวคิดของผู้ประกอบการเหมืองแร่ ซึ่งเตรียมนําเสนอเป็นโครงการเพื่อขอความเห็นชอบในการประชุมคณะรัฐมนตรีนอกสถานที่ จ.สุรินทร์ ในเดือนพฤษภาคม 2561
สําหรับโครงการที่ผลักดัน จะทําให้มีการใช้แร่อย่างเต็มศักยภาพ และใช้กักเก็บน้ํา เป็นแหล่งท่องเที่ยวเมืองรองใหม่ให้กับจังหวัด เกิดศูนย์กีฬาทางน้ํา การเกษตรอินทรีย์ ศูนย์ศึกษาอนุรักษ์ป่าชุมชน
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 ณ ห้องแดง อาคารหน่วยราชการในพระองค์ 904 ในพระบรมมหาราชวัง
วันอังคารที่ 28 กรกฎาคม 2563
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 ณ ห้องแดง อาคารหน่วยราชการในพระองค์ 904 ในพระบรมมหาราชวัง
นายกรัฐมนตรีและภริยาลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 ณ ห้องแดง อาคารหน่วยราชการในพระองค์ 904 ในพระบรมมหาราชวัง
วันนี้ (28 กรกฎาคม 2563) เวลา 08.30 น. พลเอก ประยุทธ์ จันทร์โอชา นายกรัฐมนตรี ลงนามถวายพระพร เนื่องในโอกาสวันเฉลิมพระชนมพรรษา 28 กรกฎาคม 2563 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ตามลําดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จเจ้าอยู่หัว นายกรัฐมนตรีถวายแจกันดอกไม้ในนามของนายกรัฐมนตรีและภริยา รองนายกรัฐมนตรีและคณะรัฐมนตรี จากนั้น ภริยานายกรัฐมนตรีถวายแจกันดอกไม้ ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ
นายกรัฐมนตรีและภริยาลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์ฯ เสร็จพิธี
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ มอบถุงยังชีพแก่เกษตรกรชาวสวนปาล์ม ขอให้ชาวสวนปาล์มเชื่อมั่นรัฐบาล ดูแลแก้ไขปัญหาแบบยั่งยืน ครบวงจร ยืนยันในฐานะประธาน กนป. จะเข้ามากำกับดูแลอย่างใกล้ชิด
วันศุกร์ที่ 19 มิถุนายน 2563
รอง นรม.พล.อ.ประวิตรฯ มอบถุงยังชีพแก่เกษตรกรชาวสวนปาล์ม ขอให้ชาวสวนปาล์มเชื่อมั่นรัฐบาล ดูแลแก้ไขปัญหาแบบยั่งยืน ครบวงจร ยืนยันในฐานะประธาน กนป. จะเข้ามากํากับดูแลอย่างใกล้ชิด
รอง นรม.พล.อ.ประวิตรฯ มอบถุงยังชีพแก่เกษตรกรชาวสวนปาล์ม ขอให้ชาวสวนปาล์มเชื่อมั่นรัฐบาลดูแลแก้ไขปัญหาแบบยั่งยืน ครบวงจร ยืนยันในฐานะประธาน กนป. จะเข้ามากํากับดูแลอย่างใกล้ชิด
วันนี้ (19 มิถุนายน 2563) เวลา 09.20 น. ณ สหกรณ์สุราษฎร์ธานีจํากัด (โค-อ๊อป) ตําบลหัวเตย อําเภอพุนพิน จังหวัดสุราษฎร์ธานี พลเอก ประวิตร วงษ์สุวรรณ รองนายกรัฐมนตรี มอบถุงยังชีพแก่เกษตรกรชาวสวนปาล์ม พร้อมกล่าวพบปะกับเกษตรกรที่มาให้การต้อนรับตอนหนึ่งว่า ในช่วง 2 เดือนที่ผ่านมา ได้ติดตามราคาปาล์มตลอดเวลา รู้ว่าชาวสวนปาล์มได้รับผลกระทบจากโควิด-19 และรัฐบาลได้จ่ายเงินชดเชยตามมาตรการของ กนป. ไปแล้ว รวมทั้งสิ้นประมาณ 1,400 ล้านบาทเศษ สําหรับปี 62 ราคาปาล์มเฉลี่ยทั้งปี อยู่ที่กิโลกรัมละ 3 บาทเศษ ซึ่งได้คํานวณว่าต้นทุน กิโลกรัมละ 3 บาทเศษ ถือว่าชาวสวนปาล์มมีเงินเหลือเก็บไว้ใช้จ่ายไม่เดือดร้อนมากนัก ในภาพรวมแล้วชาวสวนปาล์ม มีรายได้ 10,740 ล้านบาทเศษ หากไม่มีสถานการณ์ โควิด-19 คาดว่ามีการใช้ไบโอดีเซลบี10 ตามเป้าหมาย ทําให้ราคาปาล์มไม่ต่ํากว่ากิโลกรัมละ 4 บาทอย่างแน่นอน
รองนายกรัฐมนตรีกล่าวว่า การแก้ไขปัญหาปาล์มน้ํามัน และน้ํามันปาล์มทั้งระบบนั้น จะต้องวิเคราะห์ คาดการณ์ ปัจจัยที่เกี่ยวข้อง ทั้งด้านปริมาณผลผลิต (อุปทาน) และด้านความต้องการใช้ (อุปสงค์) ให้สมดุล โดยเน้นคุณภาพมาตรฐานปาล์มน้ํามัน ซึ่งต้องขึ้นอยู่กับการตัดปาล์มที่สุกเต็มที่ ลานเทและโรงงานรับซื้อ ในราคาที่เป็นธรรม ไม่มีการฮั้ว กดราคา โดยอ้างเรื่องอัตราน้ํามันต่ํากว่า 18 เปอร์เซ็นต์ ไม่มีการลักลอบนําเข้าน้ํามันปาล์มโดยผิดกฎหมาย ที่สําคัญที่สุดเป็นเรื่องการบริหารจัดการน้ํามันปาล์มดิบให้มีสต็อกส่วนเกิน ในระดับที่เหมาะสม กนป. ได้มีมติออกมาตรการด้านพลังงาน 2 ประการ ประการแรก คือ ดูดซับน้ํามันปาล์มนําไปผลิตไฟฟ้า โดยการไฟฟ้าฝ่ายผลิตแห่งประเทศไทย (กฟผ.) รับซื้อรวม 3.6 แสนตัน ซึ่งกําลังจัดซื้อส่วนที่คงค้างอยู่อีก 37,550 ตัน หากสถานการณ์ไม่ดีขึ้น ก็จะเดินหน้าซื้ออีก 1 แสนตัน ประการที่สอง ผลักดันใช้บี10 เป็นน้ํามันดีเซล เกรดพื้นฐาน คาดว่าผู้ใช้น้ํามันไบโอดีเซลจะตอบรับเป็นอย่างดี ในช่วงที่ผ่อนคลายมาตรการป้องกันโรคโควิด-19 ระหว่าง 6 เดือนที่เหลือในปีนี้ รัฐบาล โดย กนป. มุ่งมั่นที่จะขับเคลื่อนมาตรการต่าง ๆ จากส่วนกลาง ให้ลงไปสู่การปฏิบัติอย่างจริงจัง และบังเกิดผลเป็นรูปธรรมโดยแต่งตั้งคณะอนุกรรมการ และคณะทํางาน ขับเคลื่อนกลไกบริหารจัดการ เพื่อแก้ไขปัญหาปาล์มน้ํามันและน้ํามันปาล์มระดับจังหวัด สิ่งสําคัญคือความร่วมมือจากทุกคน ในการควบคุมผู้รับจ้างตัดปาล์ม ให้ทําการตัดทะลายปาล์มที่สุกเต็มที่เท่านั้น
รองนายกรัฐมนตรีกล่าวว่า ปัจจุบันแนวโน้มพลังงานโลก เปลี่ยนจากเชื้อเพลิงฟอสซิลมาเป็นพลังงานสะอาด ที่เป็นมิตรต่อสิ่งแวดล้อม ขอให้ช่วยกันรณรงค์ให้ใช้ไบโอดีเซล เพื่อให้ราคาปาล์มจะได้แพงขึ้นอย่างมีเสถียรภาพ ขอให้พี่น้องชาวสวนปาล์มเชื่อมั่นว่ารัฐบาลจะดูแลแก้ไขปัญหานี้ แบบยั่งยืน ครบวงจร ตนในฐานะประธาน กนป. เข้ามากํากับดูแลอย่างใกล้ชิด และเชื่อว่าผู้ว่าราชการจังหวัดในฐานะหัวหน้าทีมจังหวัดจะขับเคลื่อนงานได้อย่างเข้มแข็งต่อไป
--------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ นำเสนอต้นแบบการส่งเสริมให้ภาคธุรกิจ เคารพสิทธิมนุษยชนต่อองค์การสหประชาชาติ
วันศุกร์ที่ 30 พฤศจิกายน 2561
กระทรวงยุติธรรม โดยกรมคุ้มครองสิทธิและเสรีภาพ นําเสนอต้นแบบการส่งเสริมให้ภาคธุรกิจ เคารพสิทธิมนุษยชนต่อองค์การสหประชาชาติ
นายสมณ์ พรหมรส อธิบดีกรมคุ้มครองสิทธิและเสรีภาพ พร้อมด้วยนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ
เข้าร่วมการประชุม UN Global Forum on Business and Human Rights สมัยที่ ๗ ณ สํานักงานองค์การสหประชาชาติ นครเจนีวา
เมื่อวันพุธที่ ๒๘ พฤศจิกายน ๒๕๖๑
นายสมณ์ พรหมรส อธิบดีกรมคุ้มครองสิทธิและเสรีภาพ
พร้อมด้วยนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ
เข้าร่วมการประชุม UN Global Forum on Business and Human Rights สมัยที่ ๗
ณ สํานักงานองค์การสหประชาชาติ นครเจนีวา สมาพันธรัฐสวิส
โดยอธิบดีกรมคุ้มครองสิทธิและเสรีภาพ ได้นําเสนอต้นแบบที่ดีของรัฐบาลไทยในการผลักดันให้ภาคธุรกิจ
เคารพสิทธิมนุษยชน ร่วมกับผู้แทนจากรัฐบาลจีน เวียดนาม และอินโดนีเซีย โดยได้ยกตัวอย่างกิจกรรมสําคัญ
เช่น การประชุม/หารือเพื่อสร้างความรู้ความเข้าใจเรื่องธุรกิจกับสิทธิมนุษยชนให้กับภาคธุรกิจอย่างต่อเนื่อง
การฝึกอบรมกลุ่มรัฐวิสาหกิจ การบรรจุความคาดหวังต่อภาคธุรกิจไว้ในแผนปฏิบัติการระดับชาติว่าด้วยธุรกิจกับสิทธิมนุษยชน
รวมทั้งได้นําเสนอแผนการดําเนินงานในปี ๒๕๖๒ เช่น การจัดทําโครงการองค์กรต้นแบบด้านสิทธิมนุษยชน
การจัดทําคู่มือขับเคลื่อนแผนปฏิบัติการฯ การพัฒนา application เพื่อตรวจสอบสถานการณ์สิทธิมนุษยชนรอบด้าน
การจัดทําหลักสูตร E-learning เรื่อง ธุรกิจกับสิทธิมนุษยชน
และการอบรมนักการทูตเพื่อให้ดูแลกลุ่มนักลงทุนไทยที่ไปลงทุนในต่างประเทศ รวมทั้งได้ยืนยันความพร้อมของประเทศไทย
ในฐานะประธานอาเซียนในการให้ความรู้ คําปรึกษา ตลอดจนความช่วยเหลือเชิงเทคนิค
แก่ประเทศในภูมิภาคอาเซียนและเอเชียที่ประสงค์จะขับเคลื่อนประเด็นธุรกิจกับสิทธิมนุษยชน
นอกจากนั้น อธิบดีกรมคุ้มครองสิทธิและเสรีภาพ และคณะได้หารือร่วมกับ Professor Surya Deva
รองประธานคณะทํางานสหประชาชาติด้านสิทธิมนุษยชนกับบรรษัทข้ามชาติและองค์กรธุรกิจอื่นๆ
ของสหประชาชาติ (UN Working Group on the issues of human rights and transnational corporations and other business enterprises) โดยรองประธานคณะทํางานสหประชาชาติฯ ได้ชื่นชมบทบาทของประเทศไทยในฐานะผู้นําภูมิภาค
ในการจัดทําแผนปฏิบัติการระดับชาติว่าด้วย
ธุรกิจกับสิทธิมนุษยชน รวมทั้งกระบวนการมีส่วนร่วมที่เปิดกว้าง นอกจากนั้น ยังได้เสนอให้ประเทศไทย
พิจารณาแก้ปัญหาข้อท้าทายที่มีอยู่ เช่น การจัดทํามาตรการคุ้มครองนักปกป้องสิทธิมนุษยชน
การส่งเสริมกระบวนการมีส่วนร่วมของชุมชน การดูแลนักลงทุนไทยที่ไปลงทุนในต่างประเทศ ฯลฯ
ซึ่งกรมคุ้มครองสิทธิและเสรีภาพจะได้รับไปดําเนินการเพื่อให้การปฏิบัติตามแผนฯ
เป็นไปอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รมช.กระทรวงเกษตรฯ เปิดงานวันถ่ายทอดเทคโนโลยีและการใช้นวัตกรรมส่งเสริมการเกษตรรูปแบบแปลงใหญ่
วันอังคารที่ 11 กุมภาพันธ์ 2563
รมช.กระทรวงเกษตรฯ เปิดงานวันถ่ายทอดเทคโนโลยีและการใช้นวัตกรรมส่งเสริมการเกษตรรูปแบบแปลงใหญ่
รมช.กระทรวงเกษตรฯ เปิดงานวันถ่ายทอดเทคโนโลยีและการใช้นวัตกรรมส่งเสริมการเกษตรรูปแบบแปลงใหญ่
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานวันถ่ายทอดเทคโนโลยีและการใช้นวัตกรรมส่งเสริมการเกษตรรูปแบบแปลงใหญ่ พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) มอบแหล่งน้ําไร่นานอกเขตชลประทาน มอบสารชีวภัณฑ์และเมล็ดพันธุ์ผัก แก่เกษตรกร และเป็นสักขีพยานในการจัดทําบันทึกข้อตกลงความร่วมมือ (MOU) การซื้อขายมันสําปะหลังตามคุณภาพผลผลิต ปีการผลิต 2562/63 ระหว่างกลุ่มเกษตรผู้ปลูกมันสําปะหลัง กับ ผู้ประกอบการ ณ แปลงเกษตรกร นางเดือนเพ็ญ เสาศิริ อ.เทพสถิต จ.ชัยภูมิ ว่า กระทรวงเกษตรและสหกรณ์ ได้จัดกิจกรรมวันถ่ายทอดเทคโนโลยีและการใช้นวัตกรรมส่งเสริมการเกษตรรูปแบบแปลงใหญ่ ขึ้นเพื่อกระตุ้นให้เกษตรกรเกิดการเตรียมความพร้อมในการเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาที่มีความเหมาะสมกับพื้นที่ ตลอดจนมีการแลกเปลี่ยนเรียนรู้กับเกษตรกรด้วยกัน รวมทั้งนักวิชาการ ผู้เชี่ยวชาญในแต่ละสาขา เพื่อสนับสนุนให้เกษตรกรมีองค์ความรู้ และสร้างความเข้มแข็งให้เกษตรกร
ทั้งนี้ภายในงานยังมีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) โดยในส่วนของพื้นที่เขตดําเนินการปฏิรูปที่ดินอําเภอเทพสถิต มีเนื้อที่ทั้งหมด 337,855 ไร่ ดําเนินการจัดที่ดินให้เกษตรกรไปแล้ว26,078 ราย 30,986 แปลง เนื้อที่ 322,122 ไร่ และในวันนี้จะมอบหนังสืออนุญาต ส.ป.ก. 4-01 แก่เกษตรกรจํานวน 150 ราย 21 แปลง จํานวน 1,905 ไร่ เกษตรกรในพื้นที่นั้นยังประสบปัญหาภัยแล้ง ดินขาดความอุดมสมบูรณ์ พืชผลราคาตกต่ํา เนื่องด้วยสภาพภูมิประเทศส่วนใหญ่เป็นที่ดอนภูเขา อีกทั้งปัญหาการถือครองที่ดินของเกษตรกรยังไม่ทั่วถึง ดังนั้นต้องเริ่มต้นจากการกระจายสิทธิในที่ดินทํากินให้เกษตรกร การนําเทคโนโลยีและนวัตกรรมที่ทันสมัยมาพัฒนาองค์ความรู้ เกิดการรวมกลุ่ม และสร้างเครือข่ายในการผลิต ยกระดับราคาและคุณภาพของผลผลิตทางการเกษตรและเพื่อให้เกษตรกรมีรายได้เพียงพอต่อการดํารงชีพต่อไป
ร้อยเอก ธรรมนัสกล่าวเพิ่มเติมว่า เพื่อประโยชน์และความเป็นอยู่ที่ดีขึ้นของพี่น้องเกษตรกร ทางกระทรวงเกษตรฯจึงมีนโยบายในการมอบหนังสืออนุญาต ส.ป.ก.4-01 เพื่อให้เกษตรกรได้รับโอกาสและความเสมอภาคทางสังคม มีที่ดินในการประกอบอาชีพเกษตรกรรม พร้อมสนับสนุนให้เกษตรกรมีองค์ความรู้เพื่อวางแผนการผลิต เข้าถึงปัจจัยการผลิต บริหารจัดการความเสี่ยง และสร้างความเข้มแข็งให้เกษตรกร ซึ่งหากสามารถทําให้เกษตรกรนําองค์ความรู้ที่เหมาะสมในแต่ละพื้นที่ไปประยุกต์ใช้ จะทําให้เกิดการเพิ่มประสิทธิภาพการผลิตได้ดียิ่งขึ้น
รัฐบาลไทย-ข่าวทำเนียบรัฐบาล-NIA ยกทัพโชว์พลังหญิงยุคใหม่กับบทบาทผู้นำด้านสตาร์ทอัพและนวัตกรรม พร้อมเปิดตัว 2 ผู้บริหารหญิงแห่ง NIA และ 3 นวัตเกิร์ล ต้นแบบแห่งยุค
วันพุธที่ 25 มีนาคม 2563
NIA ยกทัพโชว์พลังหญิงยุคใหม่กับบทบาทผู้นําด้านสตาร์ทอัพและนวัตกรรม พร้อมเปิดตัว 2 ผู้บริหารหญิงแห่ง NIA และ 3 นวัตเกิร์ล ต้นแบบแห่งยุค
NIA ยกทัพโชว์พลังหญิงยุคใหม่กับบทบาทผู้นําด้านสตาร์ทอัพและนวัตกรรม พร้อมเปิดตัว 2 ผู้บริหารหญิงแห่ง NIA และ 3 นวัตเกิร์ล ต้นแบบแห่งยุค
ดร.กริชผกา บุญเฟื่อง รองผู้อํานวยการด้านระบบนวัตกรรม NIA และ นางธีรีสา มัทวพันธุ์ รองผู้อํานวยการด้านยุทธศาสตร์องค์กร NIA เปิดเผยว่าในช่วงประมาณ 2 ทศวรรษที่ผ่านมาผู้หญิงเริ่มเข้ามามีบทบาททั้งทางด้านธุรกิจ เทคโนโลยี ผู้นําสังคม รวมทั้งการเมืองการปกครองเพิ่มขึ้นอย่างต่อเนื่อง จนทําให้ในปัจจุบันได้เริ่มปรากฏให้เห็นถึงบุคคลที่มีชื่อเสียงทั้งในไทยและต่างประเทศที่มีผู้นําองค์กรต่าง ๆ ที่เป็นเพศสตรีทั้งในระดับภาครัฐ และเอกชนในปริมาณที่เพิ่มขึ้น อีกทั้งสัดส่วนการขอรับการสนับสนุนและพัฒนาธุรกิจนวัตกรรมจากทาง NIA ของผู้หญิงก็เริ่มมีจํานวนเพิ่มมากขึ้น
ข้อดีของผู้หญิง คือค่อนข้างมีพื้นฐานเรื่องการสื่อสาร การเข้าอกเข้าใจ และการประณีประนอมที่ดีกว่าผู้ชาย จึงมีแนวโน้มที่จะจัดการปัญหาได้ยืดหยุ่น และลดความตึงเครียดได้ แต่อย่างไรก็ตาม ในแต่ละองค์กรก็ควรมีสัดส่วนของผู้หญิงและผู้ชายอย่างละเท่า ๆ กัน เพื่อใช้ความโดดเด่นของแต่ละเพศสร้างประโยชน์ต่อองค์กรได้อย่างสมดุล
นอกจากนี้เรายังได้ 3 สตาร์ทอัพหญิง ต้นแบบแห่งแวดวงธุรกิจเทคโนโลยี คุณภรณี วัฒนโชติ ผู้พัฒนา FINGAS แพลตฟอร์มแก๊สเดลิเวอรี่รายแรกในไทย ที่เตรียมเติบโตสู่ระดับอาเซียน คุณอัมภาพัตร ฉมารัตน์ Co-Founder แอปพลิเคชั่น “Kids up” เพื่อแก้ปัญหาจราจรในและหน้าโรงเรียน และทําให้เด็กๆ กลับบ้านได้อย่างปลอดภัย และคุณปารีณา ประยุกต์วงศ์” ผู้พัฒนาเทคโนโลยีการแปลงเศษอาหารให้กลายเป็นสวนผักกลางเมือง ตอบโจทย์ Circular Economy มาร่วมแชร์ประสบการณ์ในการเป็นผู้นําสร้างนวัตกรรมที่ประสบความสําเร็จ
ข้อมูลข่าวโดย : สํานักงานนวัตกรรมแห่งชาติ (สนช.) หรือ NIA
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313